Pogovor:Slovenska ljudska stranka (zgodovinska)

message: Mislim, da bo geslo potrebno razdeliti na dva dela: eno naj govori o trenutni stranki SLS, drugo pa o zgodovinski SLS. Te dve sta namreč dve povsem različni stvari in celo pravna kontinuiteta med obema je sporna. Interwiki sem izbrisal, ker ti govorijo izključno o sodobni SLS, o zgodovinski SLS pa še ni nobenega gesla v drugih jezikih (trenutno pripravljam enega v angleščini); ta članek pa govori v veliki (ogromni) večini o zgodovinski SLS. 
Predlagam torej, da se to geslo preimenuje v Slovenska ljudska stranka (zgodovinska), obenem pa se ustvari novo geslo z imenom Slovenska ljudska stranka, kamor se prenese tiste dele trenutnega gesla, ki govorijo o sodbni slovenski stranki, ki je bila ustanovljena l. 1989 kot Slovenska kmečka zveza in združena s Slovenskimi krščanskimi demokrati l. 2000 Lisjak 00:06, 10. januar 2008 (CET)
replies: text: Načelno to ni slaba rešitev, vendar nam bo v praksi povzročala veliko težav z notranjimi povezavami. V že napisanih geslih (in tudi v tistih, ki še niso) povezave v glavnem kažejo na SLS, ne glede na to, ali gre za zgodovinsko ali za današnjo stranko. Dvomim, da bomo našli junaka, ki bo vse to popravil. Zato bi pustil obe varianti SLS v istem geslu, s temeljito razločitvijo v besedilu. Potem lahko tisti, ki vedo, naredijo notranje povezave na ustrezen razdelek (npr. Slovenska ljudska stranka#Od ustanovitve stranke do propada Avstro-Ogrske, mislim pa, da se da tako urediti tudi IW. --IP 213 10:00, 10. januar 2008 (CET)
replies: text: :Če je današnja SLS nadaljevanje nekdanje SLS, potem naj bo vse v enem članku. Sicer, če ni kontinuitete, je najbolje ustvariti ločena članka, četudi bo treba popraviti notranje povezave. --Eleassar pogovor 13:18, 10. januar 2008 (CET)

text: Čiste kontinuitete seveda ni, saj po letu 1945 SLS v Sloveniji ni mogla delovati. Vendar je delovala v emigraciji in se enkrat po 1991 pridružila krščanskim demokratom (če se prav spomnim), ti pa so se pozneje združili s "slovensko" SLS, ki je nastala iz Kmečke zveze. Tako formalno imamo kontinuiteto, hkrati pa globok prelom. Načelno je Lisjakova rešitev verjetno boljša, mene skrbi praksa, ki jo opazim v številnih podobnih primerih (npr. klasična zmeda z Avstrijskim cesarstvom, Habsburško monarhijo, Avstro-Ogrsko in Republiko Avstrijo). Premislimo ... --IP 213 15:56, 10. januar 2008 (CET)
Menim, da različnih entitet ne smemo mešati, tudi če bo zato več dela. Recimo tudi pri spolu bo smiselno posebej obravnavati biološki in družbeni spol, čeprav se do neke mere prekrivata. Imamo množico razločitvenih strani in ne vem, zakaj bi napravili izjemo ravno tukaj. Tako je pač moje mnenje, odločitev pa prepuščam drugim. --Eleassar pogovor 16:24, 10. januar 2008 (CET)

text: Na njihovi strani piše:

text: "V preambuli Slovenske ljudske stranke je zapisano, da je SLS stranka slovenskega ljudstva, zavezana slovenski ustavnosti in državnosti. Je stranka z najdaljšo zgodovino med vsemi strankami v Sloveniji, je pravna naslednica zgodovinske SLS, prva ustanovljena demokratična politična stranka po 2. svetovni vojni v Sloveniji in članica družine evropskih ljudskih strank."

text: So pa to napisali politiki, pa saj poznate stopnjevanje: lažnivec, statistik, politik. --Janez Novak 17:07, 10. januar 2008 (CET)
replies: text: :Zavedam se, da bo razdelitev gesla na dva dela povzročila težave, ki ne bodo majhne. A prej ali slej bo to potrebno storiti,ker je trenutna rešitev dolgoročno nevzdržna. Dejansko gre za dve povsem različni entiteti, vsaka s svojo zgodovino. Ko je bila današnja SLS ustanovljena (najprej kot SKZ) l. 1989, ni imela nobene neposredne povezave z zgodovinsko SLS - ni šlo za obnovitev nekdanje stranke ali njeno "vrnitev" iz emigracije, temveč za ustanovitev povsem nove politične enitete. Zgodovinska SLS je še naprej obstajala do l. 1991, ko se je pridružila Slovenskim krščanskim demokratom. 11 let je torej SLS delovala brez vsakršne uradne navezave na zgodovinsko SLS. Njena naslednica je postala šele l. 2000, z združitvenim kongresom SLS+SKD. Vse to vsekakor velja omeniti v obeh ločenih geslih, ne more pa to biti podlaga, da ostaneta pod enim samim geslom. Pomislimo: zakaj pa imajo potem Slovenski krščanski demokrati lastno geslo, če so le vmesni člen med obema? To je povsem nelogično. Tudi Socialni demokrati (SD) imajo ločeno geslo, čeprav so neposredni nasledniki Zveze komunistov Slovenije (in med njima obstaja, za razliko od SLS, neposredno nasledstvo od same ustanovitve naprej)... Čeprav se zavedam, da bo stvar prinesla s sabo številne probleme, še vedno mislim, da je delitev gesla dolgoročno edina rešitev. Dlje kot bomo zavlačevali, slabše bo. Bi pa rad glede tega prišel do nekega konsenza. lp., Lisjak 00:02, 11. januar 2008 (CET)
Ok, se strinjam. Vsebinsko sem se tako ali tako že od vsega začetka, le praksa mi je delala skrbi. Ampak imaš prav, bodimo načelni. Se boš delitve lotil kar ti? In če bo tako, ali te lahko "zadolžimo" tudi za popravljanje obstoječih notranjih povezav? Pa malo poglej, kako je na seznamu slovenskih političnih strank. Ta je tako ali tako potreben temeljite predelave, če se prav spominjam. --IP 213 11:28, 11. januar 2008 (CET)

text: OK, čez vikend to opravim (upam). Sem pogledal in linkov niti ni tako dosti.Lisjak 15:16, 11. januar 2008 (CET)
Tako, stran je razdeljena (ob začetnih težavicah). Mislim, da sem popravil večino linkov, mogoče je kakšen ostal; prosim, uredite, če opazite. Naslednji korak bi po mojem moral biti, da postavimo razločitveno stran, na katero bi peljalio vsi linki na Slovenska ljudska stranka ali SLS. lp, Lisjak 19:49, 13. januar 2008 (CET)

text: Razločitveno stran sem naredil. Tule (http://sl.wikipedia.org/w/index.php?title=Posebno:Whatlinkshere/Slovenska_ljudska_stranka&limit=50&from=0) pa lahko vidiš, da je linkov, ki kažejo nanjo in jih je treba popraviti, še precej. --IP 213 21:22, 16. januar 2008 (CET)
thread_title:  Sodobna SLS vs zgodovinska SLS